Diari Oficial de la Generalitat Valenciana


Sumari del DOGV 9880, del 28-06-2024 (2024/6234)

Extracte de la Resolució de 18 de juny de 2024, de la Conselleria d'Educació, Universitats i Ocupació, per la qual es convoca la concessió d'ajudes de menjador escolar en els centres educatius no universitaris públics i privats concertats per al curs escolar 2024-2025.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9880

Data del DOGV
:   28-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6234


Organisme emissor
:   Conselleria d'Educació, Universitats i Ocupació

Tipus de document
:   Extracte

Anàlisi jurídica

Extracte de la Resolució de 18 de juny de 2024, de la Conselleria d'Educació, Universitats i Ocupació, per la qual es convoca la concessió d'ajudes de menjador escolar en els centres educatius no universitaris públics i privats concertats per al curs escolar 2024-2025. [2024/6234]  
BDNS (Identif.):770620  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/770620)  
  
BDNS (Identif.): 770617  
  
De conformitat amb el que es preveu en els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la base de dades nacional de subvencions:  
https://www.infosubvenciones.es/bdnstrans/GE/es/convocatoria/770617  
  
Els codis assignats per la Base de dades Nacional de Subvencions corresponen a un mateix text de convocatòria administrativa.  
  
  
Primer. Requisits generals per a sol·licitar l'ajuda de menjador   
Per a poder sol·licitar ajudes de menjador, l'alumnat haurà de complir, en finalitzar el termini de presentació de sol·licituds, els requisits següents:  
a) Estar matriculat en un centre educatiu degudament autoritzat dels indicats en l'apartat segon de la present resolució, en els nivells de segon cicle d'Educació Infantil, Educació Primària, Educació Secundària Obligatòria, Educació Especial o en el tercer nivell d'Educació Infantil de primer cicle en col·legis d'Educació Infantil i Primària de titularitat de la Generalitat.  
b) Haver presentat la sol·licitud (annex I) i la documentació requerida en la present resolució en els terminis establits o haver confirmat l'esborrany de sol·licitud.  
  
Segon. Objecte  
Convocar, en règim de concurrència competitiva, ajudes econòmiques per a sufragar durant el curs 2024-2025 la totalitat o part del cost del servici de menjador escolar de l'alumnat escolaritzat en centres educatius no universitaris de titularitat de la Generalitat, privats concertats o de titularitat pública diferent de la Generalitat que disposen d'aquest servici complementari.  
  
Tercer. Bases reguladores  
Ordre 18/2018, de 10 de maig, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'ajudes de menjador escolar en els centres educatius no universitaris de la Comunitat Valenciana (DOGV 8294, 14.05.2018).  
  
Quart. Quantia  
L'alumnat beneficiari d'ajudes de menjador escolar per al curs 2024-2025 percebrà el mòdul per dia següent:  
- Per a Educació Infantil, Educació Primària i ESO fins a 4,35 €  
- Per a Educació Especial fins a 5,54 €  
Per a escola-llar fins a 12,35 €  
  
En el cas de zones rurals i amb el risc de despoblament, o quan el servici de menjador d'un mateix centre docent es preste en diversos aularis situats en diferents localitats, els mòduls anteriors s'incrementaran un 30%.  
Cinqué. Termini de presentació de sol·licituds  
Els terminis ordinaris de presentació seran des de l'endemà de la publicació d'esta resolució fins a la finalització del període de formalització de la matrícula si continua en el mateix centre, o durant el període de formalització de la matrícula en cas que canvie de centre educatiu.   
  
València, 18 de juny de 2024.- El director general de Centres Docents: Jorge Cabo Martínez-